Comunicat de presă

„PNRR: Fonduri pentru România modernă și reformată!”

**Centrul de Studii Europene,** din cadrul **Facultății de Drept** a **Universității „Alexandru Ioan Cuza” din Iași**, în calitate de Beneficiar, anunță demararea proiectului **„City: Future Organisation of Changes in Urbanisation and Sustainability”,** cod proiect CF 23/27.07.2023, contract de finanțare nr. MCID - DGGCPNRR 760277/26.03.2024, proiect finanțat prin Planul Național de Redresare și Reziliență, PNRR-III-C9-2023 – I8\_runda 2, Componenta C9. Suport pentru Sectorul Privat, Cercetare, Dezvoltare și Inovare, I8. Dezvoltarea unui program pentru atragerea resurselor umane înalt specializate din străinătate în activități de cercetare, dezvoltare și inovare.

Proiectul se desfășoară în perioada 27 martie 2024 – 30 iunie 2026. Valoarea totală a proiectului este de 5.713.644,00 lei, din care valoarea finanțării PNRR este de 5.580.797,00 lei și valoarea TVA de 132.847,00 lei aferentă valorii finanțate prin PNRR asigurată din bugetul coordonatorului de reforme și/sau investiții, în conformitate cu legislația în vigoare.

***Obiectivul general*** *al proiectului este îmbunătățirea înțelegerii rezilienței orașelor din Uniunea Europeană, prin elaborarea unui cadru teoretic inovativ pentru depistarea vulnerabilităților urbane și evaluarea capacității de transformare a orașelor.* De asemenea, proiectul urmărește dezvoltarea unui model analitic de guvernanță urbană, ancorat în dovezi empirice, prin valorificarea potențialului tehnologiilor inteligente și a soluțiilor orașelor inteligente, pentru obținerea unei calități durabile în cadrul arealurilor urbane.

*Obiectivele specifice* ale proiectului sunt:

* Să dezvolte, testeze și să furnizeze un model teoretic inovator pentru o evaluare orientată către cetățeni a vulnerabilităților urbane și pentru creșterea capacității de transformare pentru orașe mai locuibile și mai durabile;
* Să evalueze vulnerabilitățile urbane, performanța rezilienței și capacitatea de transformare pentru orașele din România, incluzând diferențele în accesul la diverse facilități urbane și capacitatea de a dezvolta spații durabile și de înaltă calitate;
* Să genereze o bază de cunoștințe comună utilizând indicatori de dezvoltare urbană și guvernanță (printr-o abordare metodologică mixtă și constituirea unui Depozit Digital de Date inovator, bazat pe inteligență artificială, pentru luarea unor decizii fundamentate pe dovezi și evidențe empirice, în vederea creării unor orașe durabile și reziliente);
* Să dezvolte un cadru operațional replicabil, bazat pe interesele cetățenilor, și o serie de soluții inteligente (abordări, metode, instrumente, recomandări de politici), pentru o „organizare urbană receptivă”, capabilă să transforme provocările viitoare în rezultate noi și robuste în materie de reziliență;
* Să îmbunătățească abilitățile de cercetare și de management ale personalului academic și administrativ din UAIC; contribuind la creșterea competitivității internaționale a cercetării românești;
* Să implementeze un program integrat pentru dezvoltarea abilităților de cercetare ale cercetătorilor aflați la început de carieră, încurajând implicarea lor în echipe și proiecte de cercetare internaționale;
* Să promoveze un cadru de cercetare robust în Universitatea „Alexandru Ioan Cuza” din Iași.

Date de contact:

Prof.univ.dr Gabriela Carmen Pascariu

Director,

Centrul de Studii Europene

Facultatea de Drept

Universitatea „Alexandru Ioan Cuza” din Iași

Bulevardul Carol I, nr. 19, Iasi - 700507, Romania

Telefon: +40.232.201.318; e-mail: gcpas@uaic.ro